Dea denkmoigschützte Büidpfeula håt an viaseitatn Sockl, då drauf a gleich hocha gschwungana Owateu mit an Gsims. Owan Pfeula is a nåch drei Seitn offana Aufsåtz mit drei Nischn aubråcht.  Auf da viatn gschlossanan Nischn-Rückwaund is a modeans Foabmosaik mit da Ölberg-Szene. Früacha woa duatn a Målarei auf Blech mitn gleichn Motiv zum sehgn. Des Ziagldåch tragt aun da Spitzn a Metoikreiz.